S-505/2011

Mál þetta, sem dómtekið var 29. júní 2011, er höfðað með ákæru útgefinni af lögreglustjóranum á Suðurnesjum 12. apríl 2011 á hendur Þ-kk-þgf K-kk-þgf I-kk-þgf, kt. […], Hafnargötu 6, Reykjanesbæ, fyrir líkamsárás, með því að hafa, aðfaranótt sunnudagsins 24. október 2010, fyrir utan skemmtistaðinn Manhattan, Hafnargötu 30, Reykjanesbæ,

I.

ráðist á D-x-x A-x-x B-x-x, kt. […], þar sem ákærði sparkaði í búk og maga hans og sló hann nokkrum sinnum með krepptum hnefa í andlit er hann lá á jörðinni. Afleiðingar árásarinnar voru þær að D-x-x hlaut dreifða yfirborðsáverka og brot í framvegg hægri kinnholu.

Telst þessi háttsemi ákærða varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

II.

bitið R-kk-nf Ö-kk-nf F-kk-nf, kt. […], dyravörð á skemmtistaðnum Manhattan, meðan á árás ákærða í ákærulið I stóð, í vinstri síðu og í vinstri handarkrika er R-kk-nf reyndi að stöðva árás ákærða á Dominik. Afleiðingar árásarinnar voru þær að R-kk-nf Ö-kk-nf hlaut bitfar á vinstri handarkrika sem úr blæddi, einnig fleiður á vinstri síðu.

Telst þessi háttsemi ákærða varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og greiðslu sakarkostnaðar.

Af hálfu D-x-x A-x-x B-x-x er þess krafist að ákærða verði gert að greiða honum bætur að fjárhæð 450.000 krónur, auk vaxta samkvæmt 8. gr., sbr. 4. gr., laga nr. 38/2001, um vexti og verðtryggingu, frá 24. október 2010, en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar fyrir ákærða, allt til greiðsludags.

Ákærði krefst vægustu refsingar er lög leyfa. Ákærði viðurkennir bótaskyldu gagnvart brotaþola D-x-x en mótmælir kröfu hans sem of hárri. Þá gerir verjandi kröfu um þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1982. Ákærði var dæmdur hinn 8. ágúst 2008 til að greiða sekt fyrir umferðarlagabrot. Þá var hann 7. desember 2010 dæmdur í tveggja mánaða fangelsi, skilorðsbundið í tvö ár, fyrir skilasvik. Brot þau sem ákærði er nú sakfelldur fyrir voru framin fyrir téðan dóm og því ber að dæma honum hegningarauka samkvæmt 78. gr. almennra hegningarlaga, sbr. 77. gr. laganna. Að þessu virtu, og með hliðsjón af skýlausri játningu ákærða og þeim áverkum sem hlutust af háttsemi hans, þykir refsing hans hæfilega ákveðin fangelsi í 30 daga. Fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Brotaþoli D-x-x gerir kröfu um miskabætur að fjárhæð 450.000 krónur, auk vaxta. Þá er gerð krafa vegna lögmannsaðstoðar. Ákærði hefur viðurkennt bótaskyldu og þykja miskabætur brotaþola hæfilega ákveðnar 200.000 krónur. Dráttarvextir skulu reiknast frá 8. júní 2011, þegar liðinn var mánuður frá birtingu kröfunnar fyrir ákærða í fyrirkalli, sbr. 9. gr. laga um vexti og verðtryggingu nr. 38/2001.

Þá verður ákærði með vísan til 3. mgr. 176. gr. laga nr. 88/2008 dæmdur til að greiða brotaþola 150.000 krónur í málskostnað.

Með vísan til 1. mgr. 218. gr. laga nr. 88/2008 ber ákærða að greiða allan sakarkostnað málsins, alls 140.434 krónur. Samkvæmt yfirliti um sakarkostnað er um að ræða 63.000 krónur vegna læknisvottorða. Þóknun verjanda þykir hæfilega ákveðin 77.434 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, Þ-kk-nf K-kk-nf I-kk-nf, sæti fangelsi í 30 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði D-x-x A-x-x B-x-x 200.000 krónur ásamt vöxtum samkvæmt 1. mgr. 8. gr. laga nr. 38/2001, um vexti og verðtryggingu, frá 24. október 2010 til 8. júní 2011, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Þá skal ákærði greiða D-x-x 150.000 krónur í málskostnað.

Ákærði greiði 140.434 krónur í sakarkostnað, þar með talda þóknun skipaðs verjanda hans, V-kk-ef H-kk-ef V-kk-ef hæstaréttarlögmanns, að fjárhæð 77.434 krónur.

S-kvk-nf B-kvk-nf